CELEX: 32017R2415
Language: sl
Date: 2017-12-21 00:00:00
Title: Uredba Sveta (EU) 2017/2415 z dne 21. decembra 2017 o spremembi Uredbe (EU) št. 356/2010 o nekaterih posebnih omejitvenih ukrepih proti nekaterim fizičnim ali pravnim osebam, subjektom ali organom zaradi razmer v Somaliji

22.12.2017   
            
            
               SL
            
            
               Uradni list Evropske unije
            
            
               L 343/33
            
         UREDBA SVETA (EU) 2017/2415
   z dne 21. decembra 2017
   o spremembi Uredbe (EU) št. 356/2010 o nekaterih posebnih omejitvenih ukrepih proti nekaterim fizičnim ali pravnim osebam, subjektom ali organom zaradi razmer v Somaliji
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 215 Pogodbe,
   ob upoštevanju Sklepa Sveta (SZVP) 2017/2427 z dne 21. decembra 2017 o spremembi Sklepa 2010/231/SZVP o omejitvenih ukrepih proti Somaliji (1),
   ob upoštevanju skupnega predloga visokega predstavnika Unije za zunanje zadeve in varnostno politiko ter Evropske komisije,
   ob upoštevanju naslednjega:
   
               (1)
            
            
               Svet je 26. aprila 2010 sprejel Uredbo (EU) št. 356/2010 (2), ki uvaja nekatere posebne omejitvene ukrepe proti fizičnim in pravnim osebam, subjektom in organom, ki so navedeni v Prilogi I k navedeni uredbi, kot je določeno v Resoluciji 1844 (2008) Varnostnega sveta Združenih narodov (RVSZN), kot je bila pozneje spremenjena.
            
         
               (2)
            
            
               Varnostni svet Združenih narodov je 14. novembra 2017 sprejel RVSZN 2385 (2017). Ob upoštevanju izvzetja iz zamrznitve sredstev in prepovedi dajanja sredstev na razpolago za pravočasno dostavo nujne humanitarne pomoči v Somaliji, je RVSZN 2385 (2017) obdržala sklicevanje na nevladne organizacije, „ki sodelujejo v načrtu Združenih narodov za humanitarni odziv v Somaliji“, ki je bil vnesen z RVSZN 2244 (2015), namesto sklicevanja na nevladne organizacije, „ki sodelujejo pri skupnem pozivu ZN za Somalijo“.
            
         
               (3)
            
            
               Svet je 21. decembra 2017 sprejel Sklep (SZVP) 2017/2427, da se odrazi zgoraj navedena sprememba.
            
         
               (4)
            
            
               Ta sprememba spada na področje uporabe Pogodbe, zato je, zlasti zaradi zagotovitve njene enotne uporabe v vseh državah članicah, potrebno regulativno ukrepanje na ravni Unije.
            
         
               (5)
            
            
               Uredbo (EU) št. 356/2010 bi bilo zato treba ustrezno spremeniti –
            
         SPREJEL NASLEDNJO UREDBO:
   Člen 1
   Člen 4(1) Uredbe (EU) št. 356/2010 se nadomesti z naslednjim:
   
      „1.   Člen 2(1) in (2) se ne uporablja za dajanje na voljo sredstev ali gospodarskih virov, ki so potrebni za pravočasno dostavo nujne humanitarne pomoči v Somaliji s strani Združenih narodov, njihovih specializiranih agencij ali programov, humanitarnih organizacij, ki imajo status opazovalke pri Generalni skupščini Združenih narodov in zagotavljajo humanitarno pomoč, in njihovi izvajalski partnerji, vključno z dvostransko in večstransko financiranimi NVO, ki sodelujejo v načrtu Združenih narodov za humanitarni odziv v Somaliji.“.
   
   Člen 2
   Ta uredba začne veljati na dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 21. decembra 2017
      
         
            Za Svet
         
         
            Predsednik
         
         M. MAASIKAS
      
   
   
      (1)  Glej stran 78 tega Uradnega lista.
   
      (2)  Uredba Sveta (EU) št. 356/2010 z dne 26. aprila 2010 o nekaterih posebnih omejitvenih ukrepih proti nekaterim fizičnim ali pravnim osebam, subjektom ali organom zaradi razmer v Somaliji (UL L 105, 27.4.2010, str. 1).